Diari Oficial de la Generalitat Valenciana


Sumari del DOGV 9007, del 28-01-2021 (2021/774)

Extracte de la Resolució de 26 de gener de 2021, del director de l'Agència Valenciana de Foment i Garantia Agrària, mitjançant la qual s'estableix la convocatòria per a la concessió i sol·licitud de pagament anual de les ajudes incloses en la sol·licitud única dins del marc de la política agrícola comuna per a l'any 2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9007

Data del DOGV
:   28-01-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/774


Data del document
:   26-01-2021

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 26 de gener de 2021, del director de l'Agència Valenciana de Foment i Garantia Agrària, mitjançant la qual s'estableix la convocatòria per a la concessió i sol·licitud de pagament anual de les ajudes incloses en la sol·licitud única dins del marc de la política agrícola comuna per a l'any 2021. [2021/774]  
BDNS: 546379  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions (http://www.pap.minhap.gob.es/bdnstrans/index):  
  
Primer. Persones beneficiàries  
Agricultors i agricultores actius amb explotacions agràries situades en la Comunitat Valenciana.  
  
Segon. Finalitat  
Ajudes directes de suport a la renda de les persones beneficiàries i mesures SIG de desenvolupament rural (PDR-CV 2014-2020)  
  
Tercer. Bases reguladores  
- Ordre 5/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural (DOGV 7478, 4 març).  
- Ordre 6/2015, 27 de febrer de 2015, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments als agricultors en zones amb limitacions naturals, continguts en el Programa de Desenvolupament Rural de la Comunitat Valenciana 2014-2020 i cofinançats pel Fons Europeu Agrícola de Desenvolupament Rural (DOGV 7478, 4 març) i les seues modificacions.  
- Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a la mesura d'agricultura ecològica, continguda en el Programa de Desenvolupament Rural de la Comunitat Valenciana 2014¿ 2020 i cofinançada pel Fons Europeu Agrícola de Desenvolupament Rural (DOGV 7478, 4 març) i les seues modificacions.  
- Ordre 8/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a les mesures d'agroambient i clima, contingudes en el Programa de Desenvolupament Rural de la Comunitat Valenciana i cofinançades pel Fons Europeu Agrícola de Desenvolupament Rural (DOGV 7478, 4 març) i les seues modificacions.  
  
Quart. Import  
Import global màxim de les ajudes finançades pel Fons Europeu Agrícola de Garantia (FEAGA): 522.386.863 euros.  
Import global màxim de les sol·licituds de pagament d'anual de les ajudes finançades pel Fons Europeu Agrícola de Desenvolupament Rural (FEADER), corresponents a les convocatòries de 2015, 2017, 2018 i 2019: 14.938.716 euros.  
Import global màxim de les sol·licituds per a nous titulars de les ajudes finançades pel Fons Europeu Agrícola de Desenvolupament Rural (FEADER): 80.596.356 euros.  
  
Cinqué. Termini de presentació de sol·licituds  
El termini de presentació de la sol·licitud única per a l'any 2021, segons el que es disposa en l'article 95 del Reial decret 1075/2014, de 19 de desembre, s'iniciarà el dia 1 de febrer i finalitzarà el dia 30 d'abril de 2021, tots dos inclusivament.  
  
València, 26 de gener de 2021.- El director de l'Agència Valenciana de Foment i Garantia Agrària: Rogelio Llanes Ribas.